kardosdrur/scandi-wiki huggingface dataset:
Torben Wolf-Jürgensen

Torben Wolf-Jürgensen (født 14. marts 1978 i Holstebro) er en dansk atlet medlem af Esbjerg AM og tidligere i Esbjerg AF og Aalborg AM.

Som ungdom og junior vandt han 34 danske ungdomsmesterskaber og til at starte med var det i spydkast Wolf-Jürgensen nåede de bedste resultater, bl.a. blev det dansk juniorrekord i 1997 med 69,34 ved junior-EM i Ljubljana. I 1999 flyttede han til Aalborg, hvor han frem til sommeren 2003 læste til landinspektør på Aalborg Universitet og stillde under disse år op for Aalborg AM.
På grund af en dårlig albue gik han over til hammerkast, i 2000 satte han jysk rekord med 66,90 og kunne 2001 sætte personlig rekord i spydkast med 70,03. 2002 debuterede han på seniorlandsholdet og kastede samme år 19,69 i vægtkast.
Wolf-Jürgensens bedste øvelse er kastefemkamp, han 2015 formåde at vinde sin 17. DM-titel i denne øvelse. Han vandt sin første titel i 1997, tabte den året efter til Jan Bielecki for så at vinde hvert år frem til nu – med undtagelse af 2006, hvor en skade forhindrede hans deltagelse.

Wolf-Jürgensens far Preben Wolf-Jürgensen var en af Danmarks bedste længdespringere i sin tid med et bedste resultat på 7,30 i 1975. Hans storebror Bjarke Wolf-Jürgensen vandt en dansk indendørstitel på 800 meter i 1997.

Internationale ungdomsmesterskaber 
 1997 JEM Hammerkast 17. plads 59,54
 1997 JEM Spydkast 8. plads 68,52
 1995 Ungdoms-OL Spydkast (800g) 7.plads 58,40

Danske mesterskaber 

  2015 Kastefemkamp
  2014 Kastefemkamp

  2013 Kastefemkamp
  2013 Hammerkast 61,83
  2012 Kastefemkamp
  2012 Vægtkast 17,74
  2012 Hammerkast 61,98
  2011 Kastefemkamp
  2011 Vægtkast 17,67
  2011 Hammerkast 61,73
  2010 Kastefemkamp 4063
  2010 Vægtkast 17,67
  2010 Hammerkast 61,25
  2010 Spydkast 60,94
  2009 Hammerkast 66,94
  2009 Vægtkast 19,31
  2009 Kastefemkamp 4399
  2008 Hammerkast 64,43
  2008 Vægtkast 18,19
  2008 Kastefemkamp 4202
  2007 Kastefemkamp 4173
  2007 Vægtkast 18,72
  2007 Spydkast 63,71
  2007 Hammerkast 64,16
  2006 Diskoskast 48,77
  2006 Spydkast 64,38
  2006 Vægtkast 19,22
  2006 Hammerkast 65,93
  2005 Kastefemkamp 4488
  2005 Diskoskast 49,42
  2005 Hammerkast 65,32
  2005 Spydkast 65,53
  2005 Vægtkast 19,09
  2004 Kastefemkamp 4419
  2004 Vægtkast 18,58
  2004 Hammerkast 64,44
  2004 Kuglestød 15,28
  2003 Kastefemkamp 4111
  2003 Vægtkast 16,86
  2003 Spydkast 66,99
  2002 Kastefemkamp 4351
  2002 Spydkast 66,66
  2002 Vægtkast 19,69
  2002 Hammerkast 64,77
  2001 Spydkast 61,60
  2001 Hammerkast 64,00
  2001 Kastefemkamp 4386
  2000 Vægtkast 19,18
  2000 Spydkast 66,66
  2000 Hammerkast 66,90
  2000 Kastefemkamp 4403
  2000 Kuglestød inde 16,12
  1999 Kastefemkamp 4279
  1999 Spydkast 65,45
  1998 Hammerkast 64,50
  1998 Spydkast 65,74
  1997 Kastefemkamp 4119

Personlige rekorder 
 Hammerkast: 67,63 2006
 Spydkast: 70,19 2009
 Vægtkast: 19,38 2005
 Diskoskast: 51,06 2005
 Kuglestød: 16,59 2006
 Kastefemkamp: (64,20; 15,51; 51,06; 18,38; 65,69) 4507 2005

Eksterne henvisninger 
 Torben Wolfs hjemmeside
 Statletik.dk Profil – Torben Wolf
 

Atleter fra Esbjerg AM
Atleter fra Esbjerg AF
Atleter fra Aalborg AM
Personer fra Holstebro
Hammerkastere fra Danmark
Jødeparagraffen

Jødeparagraffen er det folkelige navn på den anden paragraf i Norges grundlov fra 1814 til 1851. Paragraffen forbød i sin oprindelige form jøder, jesuitter og munkeordener at komme til Norge. Paragrafteksten lød:

Den evangelisk-lutherske Religion forbliver Statens offentlige Religion. De Indvaanere, der bekjende seg til den, ere forpligtede til at opdrage sine Børn i samme. Jesuitter og Munkeordener maae ikke taales. Jøder ere fremdeles udelukkede fra Adgang til Riget.

Paragraffen kan ses som en videreførelse af Christian 5.s Norske Lov fra 1687, hvor det blev bestemt at ingen jøder måtte opholde sig i Norge uden lejdebrev. Det er dog en skærpelse i forhold til den tidligere lov, da grundloven var absolut og uden undtagelser. Jøder som alligevel kom til Norge, som handelsrejsende eller på grund af skibbrud, blev arresteret og udvist, og i visse fald idømt bøder.

Afskaffelsen af loven
Første forsøg på at få paragraffen ophævet var 1842. I denne sammenhæng havde Henrik Wergeland udgivet digtsamlingen Jøden og fik den sendt til alle stortingsrepræsentanter inden afstemningen om at ophæve paragraffen. Forslaget blev dog nedstemt første gang. Henrik Wergeland fortsatte arbejdet for sagen frem til sin død den 12. juli 1845. Samme år faldt forslaget for anden gang, og 1848 for tredje gang. I fjerde forsøg blev forslaget vedtaget den 13. juni 1851 med 93 stemmer mod 10. Grundlovsændringen blev godkendt af kong Oscar den 21. juli. 

Det var dog kun jøderne, som fik lov til at komme ind i Norge i 1851. Munkeordener var forbudt frem til 1897 og jesuitter frem til 1956, hvor Norge ratificerede Den Europæiske Menneskerettighedskonvention.

Under anden verdenskrig genindførte Vidkun Quislings regering jødeparagraffen den 12. marts 1942. Paragraffen var i kraft frem til 1945. Quisling blev efter krigen dømt for ulovlig ændring af grundloven.

Referencer
Jødeparagraffen på stortinget.no 

Norges politik
Farah (provins)

Farah-provinsen er en af Afghanistans 34 provinser . Den ligger i den vestlige del af landet. Administrationsbyen hedder også Farah. Farah er en tyndt befolkede provins, der ligger på iranske grænse. Befolkningen er overvejende pashtunsk.
Provinsen grænser mod nord til Herat , mod nordøst til Ghowr, mod sydøst til Helmand, mod syd af Nimruz , og mod vest ligger Iran . Det er den fjerde største provins i Afghanistan.
Provinsen er hjemsted for mange slotsruiner, herunder "Slottet af de vantro" lige syd for byen Farah.

Afghanistans provinser
Carl Friedrich von Saldern

Carl Friedrich von Saldern (28. marts 1719 i Aabenraa – 8. januar 1770 i Slesvig by) var en dansk officer, bror til Caspar von Saldern.

Han var søn af Friedrich von Saldern og Anna Maria Kamphøvener. 1752 blev han sekondløjtnant i Dronningens Livregiment, 1759 kaptajn i slesvigske infanteri regiment, afskediget af dansk tjeneste 5. maj 1762 og dernæst oberst i russisk tjeneste. 20. april 1769 blev han dansk generalmajor med 500 rigsdaler i årlig gage, men døde allerede året efter.

Kilder 
 Aage Friis, Bernstorffske Papirer. Udvalgte Breve og Optegnelser vedrørende Familien Bernstorff i Tiden fra 1732 til 1835, bind II, s. 44, nr. 1509. Online
 Slægtsside

Generalmajorer fra Danmark
Danskere i 1700-tallet
Personer fra Aabenraa
Carl Friedrich
Søren Sørensen (organist)

Søren Ole Sørensen (29. september 1920 i København – 20. november 2001) var en dansk cembalist, organist, musikhistoriker og professor.

Sørensen var som barn sanger i Københavns Drengekor. Han studerede ved organisten Finn Viderø og tog organisteksamen 1943 og i 1945 mag.art. i musikvidenskab.

Han var medstifter af kammerorkesteret Collegium Musicum, hvor han også var cembalist. Han blev i 1947 organist ved Holmens Kirke, hvor han efterfulgte Knud Jeppesen. I 1958 blev han professor i musikvidenskab ved Aarhus Universitet og hans disputats var "Diderik Buxtehudes vokale kirkemusik". Han var Aarhus Universitets rektor i årene 1967–1971 og bestyrelsesformand i Statens Humanistiske Forskningsråd og i Dansk Organist- og Kantorsamfund. Sørensen blev landskendt i 1960’erne, da han var med i panelet i Spørg Århus, der blev sendt direkte i tv fra Stakladen.

Eksterne henvisninger 
 

Ansatte ved Aarhus Universitet
Organister fra Danmark
Personer i Kraks Blå Bog (afdøde)
Musikhistorikere fra Danmark
Danskere i 1900-tallet
Dansksprogede forfattere fra Danmark
Medlemmer af Videnskabernes Selskab
Gerhard von Dernath

Gerhard von Dernath (også von/van der Nath) er navnet på flere personer:

 Gerhard von Dernath (1622-1689) (1622-1689) – rigsgreve, friherre, kursachsisk gehejme- og krigsråd og overfalkonermester, amtmand over Cismar
 Gerhard von Dernath (1668-1740) (1668-1740) – rigsgreve, gottorpsk officer og statsmand, godsejer
 Gerhard von Dernath (1700-1759) (1700-1759) – rigsgreve, gottorpsk vicekansler, godsejer, amtmand over Kiel, Neumünster og Bordesholm Amter
Bubs

Bubs (ca. 1978-1980) – Dansk punkband, der bl.a. spillede til Pære Punk arrangementet i Huset i Århus den 10. november 1978 sammen med bl.a. Bollocks og Lost Kids. En koncert som også lader til, at have været bandets debutkoncert.

Bubs spillede herudover bl.a. til den legendariske punkfestival Concert Of The Moment i Saltlageret den 9. november 1979, til arrangementet ”Rockmaskinen mod unødvendig vold” den 12. januar 1980 i Rockmaskinen sammen med bl.a. Identity (Ballet Mécanique) og Mc Värk (Art in Disorder), og i Stakladen i Århus den 16. februar 1980 til arrangementet "Rock mod profitten" sammen med bl.a. Identity, Bollocks, Gate Crashers, Mc Värk, The Zero Point og Normals.

Diskografi 
 12" 3x LPlive 1980 Concert Of The Moment (Irmgardz / IRMG02)
 MC 14/11 1980 Concert Of The Moment (Irmgardz / IRMG K502)
 12" LP 1997 Comp Bloodstains Across Denmark.

Eksterne kilder/henvisninger 
 Generelle punkkoncerter i Jylland 1978
 Generelle punkkoncerter på Sjælland 1980
 Generelle punkkoncerter i Jylland 1980

Punkgrupper fra Danmark
Musikgrupper fra 1978
Christian Ditlev Rantzau

Christian Ditlev (von/zu) Rantzau (også Detlev, Detlef) er navnet på flere personer:

 Christian Ditlev Rantzau (rigsgreve) (1670-1721) – holstensk rigsgreve til grevskabet Rantzau, dansk lensgreve til grevskabet Løvenholm, godsejer, vicestatholder i Hertugdømmerne
 Christian Ditlev Rantzau (amtmand) (1721-1767) – dansk hofmarskal og amtmand
 Christian Ditlev Carl Rantzau (1772-1812) – holstensk overpræsident i Altona
Christian Ditlev Rantzau (amtmand)

Christian Ditlev (von) Rantzau (31. december 1721 – 29. september 1767) var en dansk amtmand.

Han var søn af Hans Rantzau (1685 – 19. oktober 1744) og Anna Vind Banner (1684-1736), blev hofmarskal hos Arveprins Frederik 1765 og amtmand over Vordingborg og Tryggevælde Amter 1766, men døde allerede året efter.

Han var gift med Christiane Sophie Thott (12. februar 1734 – 1. maj 1782), eneste barn af grev Otto Thott.

Han er begravet i Sorø Klosterkirke.

Kilder 
 Skeel & Kannegaard Geneaology

Christian Ditlev 2
Amtmænd fra Danmark
Hofmarskaller fra Danmark
Danskere i 1700-tallet
Gerhard von Dernath (1700-1759)

Gerhard rigsgreve von Dernath (eller von der Nath) (17. december 1700 – 3. september 1759) var en holstensk adels- og embedsmand.

Han var søn af Gerhard von Dernath, var 1727-1736 vicekansler, 1736-1739 præsident for rentekammeret på Gottorp Slot, 1729 til sin død amtmand over Kiel, Bordesholm og Neumünster Amter.

Han blev 22. januar 1728 gift med komtesse Sophie Louise Charlotte von Bassewitz (8. marts 1709 – 11. oktober 1786 i Lübeck) og dermed svigersøn til Henning Friedrich von Bassewitz.

Han var far til kammerherre, gehejmeråd Friedrich Otto von Dernath.

Kilder 
 Reventlow Genealogical Database

Gerhard 3
Amtmænd fra Holsten
Danskere i 1700-tallet
Embedsmænd fra Danmark
Grever fra Tyskland
Local Operator

Local Operator (sen. The Operators) var et irsk/engelsk new wave band bosat i Danmark, der bl.a. spillede til danmarks første større punkkoncert "Concert of the Day" den. 15. september 1978.

Én af bandets tidligst dokumenterede koncerter var den 25. maj 1978 i Saltlageret, bandet debuterede dog på en skole på Vesterbro. Bandet spillede bl.a. til arrangementet "Rock against Racism" i Huset i Magstræde. Local Operator var mest aktive i 1978/79.

Iflg. Iklipsx nr. 2 sept. 1978 var Local Operator's musik melodiøs, hurtig og så god at den "slog bestående new wave bands med mange længder", samt at bandets utraditionelle breaks "til stadighed vakte jubel hos folk".

Local Operator spillede i deres levetid bl.a. sammen med de danske punk-pionerer Sods, Brats, No Knox og Elektrochok.

Bandmedlemmerne var Dermot Casey (vokal), Joe Broadbery (guitar), Jim Hart (guitar, sen. i Radar), Frankie Taylor (bas) og Pat Horan (trommer).

Bandmedlemmet Jim Hart spillede senere i new wave bandet Radar, der også gjorde sig bemærket på den tidlige danske punkscene.

Eksterne kilder/henvisninger 
 Generelle punkkoncerter på Sjælland 1978 (som Local Operator)
 Generelle punkkoncerter på Sjælland 1979 (som Operators)
 Fanzinet Iklipsx Nr. 2 sept 1978 – info om Local Operator – Download link (PDF 3.73Mb)

Punkgrupper fra Danmark
Musikgrupper fra 1978
Johann Georg von Dernath

Johann Georg rigsgreve von Dernath (eller von der Nath) (31. december 1666 – 10. marts 1737) var en holstensk godsejer og amtmand.

Han ejede godserne Sierhagen, Ovelgönne og Mühlenkamp, var hertugelig holsten-gottorpsk konferens- og landråd, amtmand over Trittau og Reinbek amter.

Kilder 
 Opslag hos Finn Holbek

Johann Georg
Godsejere fra Slesvig og Holsten
Amtmænd fra Holsten
Grever fra Tyskland
Håndgang

Håndgang eller at gå på hænder er en usædvanlig form for menneskelig bevægelse, hvor en person flytter sig i en vertikal omvendt position, dvs. med hovedet nedad og al vægt båret af hænderne.
Den kan udføres med benene udstrakt eller bøjede eller i split enten sidelæns eller fremad-bagud. Håndgang udføres som en del af forskellige atletiske aktiviteter som acrodance og akrobatisk optræden i cirkus.

Evner og teknik 
Håndgang er en evne, som er forbundet med evnen til at lave håndstand, hvilket igen stiller krav om tilstrækkelig styrke i skuldrenes og armenes deltoid- og tricepsmuskler, foruden en udviklet evne til at balancere og en tilstrækkelig rumlig sans. Eftersom kroppen vender på hovedet ved håndgang, er blodtrykket i hjernen forhøjet under denne aktivitet.

Som med andre fysiske evner er det nødvendigt at træne håndgang for at blive sikker og udvikle den nødvendige udholdenhed. Håndstand og håndgang læres ofte samtidig, fordi håndgang kan bruges til at hjælpe med at holde balancen i en håndstand, indtil en stabil stilling er blevet indarbejdet. En anden måde at opretholde balancen på er at variere ryggens bøjning.

Dyrs håndgang 

Nogle firbenede dyr er i stand til at gå på to ben på deres forlemmer og således udføre "håndgang" i en antropomorfistisk betydning. For ekssempel kan det plettede stinkdyr rejse sig på sine forlemmer, så dets analkirtler, der er i stand til at udsprøje en ubehagelig lugt, bliver rettet mod en angriber. Hunde kan optrænes til at gå på forpoterne.

Se også 
 Armgang
 Dyrs bevægelse
 Bevægelse på landjorden
 Johann Hurlinger – en østrigsk mand, der gik på hænderne fra Paris til Wien i år 1900.
 Hinke
 Hoppe

Gymnastiske øvelser
Menneskedrevet fremdrift
Tribut

En tribut er en sum af noget, som regel penge, som man skylder nogen. Udtrykket bruges blandt andet om løsepenge og regelmæssige gebyrer en vasalstat betaler.

International politik
Herbst (adelsslægt)

Herbst er en dansk adelsslægt tilhørende sværd- & lavadelen.

Slægten var oprindeligt tysk og kom til Danmark efter Trediveårskrigen. Kaptajn Adolph Tobias Herbst var fader til schoutbynacht Michael Johan Herbst (1699-1762), der var gift med Engelke Marthe Liebe. Han var fader til kontreadmiral og generaladjudant Adolph Tobias Herbst (1745-1825), som ved patent af 9. marts 1820 blev optaget i den danske adelstand.

Hans søn af ægteskabet med Anne Magdalena Rasch, generalkrigskommissær Michael Johan Christian Herbst (1775-1830), havde i ægteskabet med Michelle Elisabeth Charlotte Christiane Stibolt (1788-1861), datter af kommandørkaptajn, kammerherre Andreas Henrik Stibolt, 10 børn.

Af døtrene blev gift:
 Christiane Annette (1805-1856), 1. gang med godsejer Christian Andreas Selchau til Selchausdal, 2. gang med justitsråd H.A. Jacobi
 Adolphine Andrea (1806-1851) med proprietær Gerstenberg-Rodsted
 Hertha Adelaide (1808-) med Wilhelm Tugendreich von Barner, oberstløjtnant, kammerjunker
 billedhugger Emilie Adelgunde (1811-1892) med etatsråd F.S. Vogt
 Wilhelmine Adelaide (1816-1851) med gehejmekonferensråd I.J. Unsgaard
To døtre døde ugifte.

Sønnerne var:
 Adolph Conrad Waldemar Herbst (1814-1860), kammerråd, postmester, gift med Juliane Dorothea Willerup, f. 1817. 2 sønner: Christian Adolph Tobias (1846-), grosserer, gift med Anna Aubertin, og Peter Michael Herbst (1849-1930), oberst, kammerherre, gift med Elisabeth Rames.

 Christian Frederik Herbst (1818-1911), justitsråd, numismatiker og arkæolog, gift med Ophelia Gerstenberg-Rodsted. Børn (3 døde unge): Michelle (1861-), og Christiane Andrea (1864-), der begge var indskrevet i Vemmetofte.

Peter Herbsts datter, Olga Herbst (1885-), var gift med læge, professor Einar Meulengracht (1887-1976). En anden datter var Alma Frederikke Herbst (1877-).

Senere familiemedlemmer var Bent Michael Herbst-Jensen (1918-1992), der døde på øen Tenerife i 1992, og Tove Merete Herbst-Jensen (1907-2010), der blev over 100 år gammel.

Tove Merete Herbst-Jensen døde ugift, men slægten lever videre i Bent Michael Herbst-Jensens søn Allan Herbst-Jensen (1951-), og hans børnebørn Mathias Michael Herbst-Jensen (1986-) og Rikke Marianne Herbst-Jensen (1988-).

Kilder 
 Beskrivelse i Dansk Adelskalender 1878

Referencer 

Adelsslægter fra Danmark
Bages (Pyrénées-Orientales)

Bages (på Catalansk: Bages de Rosselló) er en by og kommune i departementet Pyrénées-Orientales i Sydfrankrig.

Geografi 
Bages ligger på Roussillon-sletten 14 km syd for Perpignan centrum. Nærmeste byer er mod øst Montescot (3 km), mod sydøst Ortaffa og mod sydvest Saint-Jean-Lasseille (4 km).

Historie 
Bages nævnes første gang i 922 under navnet Baias og i 981 med sit nuværende navn Bages. Der er flere tegn på at byen har været beboet siden tidlig middelalder. I umiddelbar nærhed ved Volpillères og Mas Nou har der været romerske bosættelser fra det 1. til det 3. århundrede.

Byen har tilhørt flere adelsslægter. Fra det 12. – 13. århundrede slægten Bages, fra det 14. – 15. århundrede slægten Llupia og endelig slægten Oms indtil den franske revolution.

Mellem 1132 og 1280 erhvervede tempelridderne flere ejendomme i Bages. I slutningen af det 12. århundrede tørlagde tempelridderne de to indsøer Bages og Bajoles og udnyttede den frugtbare jord til landbrug. Bages var helt indtil begyndelsen af det 19. århundrede en relativt velhavende landbrugsby sammenlignet med de andre byer på Roussillon-sletten. Den rigdom tiltrak flere mennesker og befolkningstallet øgedes med en faktor 10 fra år 1800 til år 1900. Herefter begyndte en udvandring fra landbruget og befolkningstallet faldt indtil anden halvdel af det 20. århundrede, hvor det igen begyndte at stige.

Demografi

Udvikling i folketal

Kilder

Eksterne henvisninger 

 Pyrenées Catalanes 

Bages
Václav Kadlec

Václav Kadlec (født 20. maj 1992 i Prag, Tjekkoslovakiet) er en tjekkisk fodboldspiller, der spiller for AC Sparta Prag som angriber. I 2016 spillede han en halv sæson for FC Midtjylland, og før da havde han spillet hos Eintracht Frankfurt og for Sparta Prag, som han spillede for i fem år, startende i 2008 og frem til 2013.

Landsholdskarriere 
Kadlec har spillet tretten kampe og scoret tre mål for Tjekkiets landshold, som han debuterede for 12. oktober 2010 i en EM-kvalifikationskamp på udebane mod Liechtenstein. Han har desuden spillet adskillige kampe for forskellige tjekkiske ungdomslandshold.

Referencer 

Fodboldspillere fra Tjekkiet
Fodboldspillere fra Sparta Prag
Fodboldspillere fra Eintracht Frankfurt
Fodboldspillere fra FC Midtjylland
Saint-Nazaire (Pyrénées-Orientales)

Saint-Nazaire (på Catalansk: Sant Nazari de Rosselló) er en by og kommune i departementet Pyrénées-Orientales i Sydfrankrig.

Geografi 
Byen ligger på en bakke vest for lagunen Etang de Canet-Saint Nazaire, 4 km syd for Canet-en-Roussillon.

Demografi

Udvikling i folketal

Kilder

Eksterne henvisninger 

 Les Pyrénées Catalanes 

Byer i Pyrénées-Orientales
Preben Wolf-Jürgensen

Preben Wolf-Jürgensen (født 15. februar 1947) er en dansk atlet medlem af Randers Freja 1961-1972 derefter i AK Holstebro.

Preben Wolf-Jürgensen var en af Danmarks bedste længdespringere i sin tid med et bedste resultat på 7,30 i 1973.

Preben Wolf-Jürgensen er far til Torben og Bjarke Wolf-Jürgensen.

Danske mesterskaber 
 
  1974 Længdespring 6,90
  1973 Længdespring 7,21
  1971 Længdespring 7,07
Danske juniormesterskaber -20år
  1967 100 meter 11,1

Personlige rekorder 
 100 meter: 10,9h 11. Maj 1969 Randers Stadion
 200 meter: 22,3h 1969
 Længdespring: 7,30 11. august 1973 Skive Stadion
 60 meter-inde: 7,2h 1972

Eksterne henvisninger 
 Statletik.dk Profil – Preben Wolf-Jürgensen
 DAF i tal -Preben Wulff Jürgensen
 Torben Wolfs hjemmeside

Længdespringere fra Danmark
Atleter fra Randers Freja
Atleter fra AK Holstebro
Bjarke Wolf-Jürgensen

Bjarke Wolf-Jürgensen (født 1973) er en dansk atlet medlem af Aalborg AK og Aalborg AM.
Bjarke Wolf-Jürgensen vandt en dansk indendørstitel på 800 meter i 1997.

Bjarke Wolf-Jürgensen far Preben Wulff-Jürgensen var en af Danmarks bedste længdespringere i sin tid med et bedste resultat på 7,30 i 1975. Hans lillebror Torben Wolf-Jürgensen har vundet flere dansk mesterskaber i kastediciplinerne.

Bjarke Wolf-Jürgensen er uddannet maskiningenør fra Aalborg Universitet 1992–1996.

Danske mesterskaber 
  1997 800 meter-inde 1,56,76
  1996 800 meter-inde 1,55,51
Danske U23-mesterskaber
  1995 1500 meter-inde 4,23,97

Eksterne henvisninger 
 Statletik.dk Profil – Bjarke Wolf-Jürgensen
 DAF i tal -Bjarke Wulff Jürgensen
 Torben Wolfs hjemmeside

Mellemdistanceløbere fra Danmark
Atleter fra Aalborg AK
Atleter fra Aalborg AM
Silkeborg Atletikhal

Silkeborg Atletikhal er en idrætshal for atletik som er beligende på Skellerupvej 15 i Resenbro i udkanten af Silkeborg og hallen åbnede i december 2010.

Silkeborg Atletikhal er indrettet i en af fabrikshallerne ved Hørning Parket. Hallen er 55 meter lang og ca. 22 meter bred. og har dermed en længde, så man kan træne og konkurere i 50 meter løb (tre baner), længde-, højde-, stang-, trespring og kuglestød samt et kastebur til træning i diskoskast og hammerkast. Der er ingen tilskuerpladser i hallen.

Atletikhal
Idrætshaller i Danmark
Atletikhaller i Danmark
Etableret i 2010
Atletikhal
Jan Polák

Jan Polák (født 14. marts 1981 i Brno, Tjekkoslovakiet) er en tjekkisk fodboldspiller, der spiller på midtbanen hos FC Zbrojovka Brno. Han har tidligere spillet for blandt andet Slovan Liberec, FC Nürnberg, Wolfsburg og Anderlecht.

Med Nürnberg vandt han i 2007 den tyske pokalturnering, mens det med Anderlecht blev både et belgisk mesterskab i 2010 og en pokaltitel i 2008.

Landshold 
Polák har (pr. april 2018) spillet 57 kampe og scoret syv mål for Tjekkiets landshold, som han debuterede for i 1999. Han var en del af den tjekkiske trup til både VM i 2006 og EM i 2008.

Titler 
Tysk Pokalturnering
 2007 med FC Nürnberg

Jupiler Pro League
 2010 med RSC Anderlecht

Belgisk Pokalturnering
 2008 med RSC Anderlecht

Belgisk Super Cup
 2010 med RSC Anderlecht

Referencer

Eksterne henvisninger 

Fodboldspillere fra Tjekkiet
Fodboldspillere fra 1. FC Nürnberg
Fodboldspillere fra RSC Anderlecht
Fodboldspillere fra VfL Wolfsburg
Fodboldspillere fra Slovan Liberec
Personer fra Brno
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Tomáš Hübschman

Tomáš Hübschman (født 4. september 1981 i Prag, Tjekkoslovakiet) er en tjekkisk fodboldspiller, der spiller som midterforsvarer eller defensiv midtbane hos Jablonec. Han har spillet for klubben siden sommeren 2004. Tidligere har han repræsenteret FC Zlín, Sparta Prag og Shakhtar Donetsk. Med Shakhtar har han vundet adskillige ukrainske mesterskaber, og også UEFA Cuppen i 2009.

Landshold 
Hübschman har (pr. april 2018) spillet 58 kampe for Tjekkiets landshold, som han debuterede for i 2001. Han var en del af den tjekkiske trup der nåede semifinalerne ved EM i 2004 i Portugal.

Referencer

Eksterne henvisninger 

Fodboldspillere fra Tjekkiet
Fodboldspillere fra Sparta Prag
Fodboldspillere fra FC Shakhtar Donetsk
Deltagere ved det europæiske mesterskab i fodbold 2004
Deltagere ved det europæiske mesterskab i fodbold 2012